યોગાનુયોગ ટાટા ગ્રૂપના ચેરમેન એન ચંદ્રસેકરન્‌ના વડપણ હેઠળ TCS સોમવારે 100 અબજ ડોલરનું માર્કેટ કેપિટલાઇઝેશન ધરાવતી ભારતની પ્રથમ કંપની પણ બની હતી. આનો અર્થ એ થયો કે, 2004ના ઓગસ્ટમાં લિસ્ટિંગના દિવસે TCSમાં જો તમે માત્ર ₹10,000 રોક્યા હોત તો આજે તેનું મૂલ્ય ₹1.40 લાખથી (ડિવિડન્ડ વગર) પણ વધારે થઈ ગયું હોત, એટલે કે તમને 1,300 ટકા વળતર મળ્યું હોત. 25 ઓગસ્ટ 2004ના રોજ તેનું લિસ્ટિંગ થયું ત્યારથી અત્યાર સુધીમાં માર્કેટ કેપ વાર્ષિક ચક્રવૃદ્ધિદરે 18.2 ટકા વધ્યું છે.